El manual del KTeaTime

# El manual del KTeaTime

Korman, Michael `<michael.korman@uconn.edu>`

developer: Hölzer-Klüpfel, Matthias
reviewer: Watts, Lauri
Traductor: Antoni Bella
revisió 1.3.0 (Aplicacions 16.04) (6 de juliol de 2016)

Dret de reproducció © 2000 Korman, Michael

Avís legal

Aquest manual descriu el KTeaTime, la Tetera del KDE.

Capítol 1. Introducció
Introducció

# Capítol 1. Introducció

## Què és KTeaTime?

KTeaTime és un còmode temporitzador per a fer el te. Ja no haureu d'endevinar quan falta perquè el vostre te estigui llest. Simplement seleccioneu el tipus de te que voleu, i l'aplicació us avisarà quan està llest.

Capítol 2. Com usar KTeaTime
Com usar KTeaTime

# Capítol 2. Com usar KTeaTime

Quan executeu KTeaTime, automàticament s'acoblarà al vostre plafó. Per a accedir al menú, feu clic amb el botó dret del ratolí sobre la icona acoblada. Se us mostrarà una llista d'opcions, les quals es tracten amb més detall en el següent capítol.

## Mesurar el temps del vostre te

En començar, la icona del plafó serà una tassa de te. Si feu clic amb el botó dret del ratolí a la tassa i seleccioneu un te, apareixerà un rellotge animat que mostrarà el temps restant en la icona. Després de la quantitat de segons indicats, el te ja estarà llest, i apareixerà un missatge indicatiu. En aquest moment, podreu tancar el quadre de missatge clicant-hi. Això també reinicialitza el temporitzador i el rellotge de la tassa torna a desaparèixer.

### Nota

El temporitzador tan sols hauria de ser reiniciat per aquells a qui realment els agradi el te.

Capítol 3. Opcions de menú
Opcions de menú

# Capítol 3. Opcions de menú

La següent secció descriu les opcions de menú que estan disponibles en KTeaTime.

## Seleccionar el vostre te

Fent clic sobre la icona amb el botó dret del ratolí apareixerà un menú. A la part superior del menú hi ha quatre elements de menú. Des dels quals podreu seleccionar el tipus de te que voleu preparar. Aquestes són: Te negre, Earl Grey, Te de fruita i Te verd. Aquests tes estan preconfigurats amb un temps predeterminat. Molta gent s'ha queixat dient que aquests temps no són correctes. Tingueu en compte que la quantitat de temps que es necessita per a preparar una tassa de te es basa en preferències personals. Els temps escollits són aproximacions. Si seguiu llegint, aprendreu com canviar o suprimir aquests temps predefinits i programar el vostre propi temps. Una manera ràpida i fàcil per a establir un temps personalitzat és escollir Personalitza... des del menú.

Fent clic a Configura les notificacions... apareixerà la configuració de les notificacions del KDE pel KTeaTime.

Inicia el temporitzador de te
Inicia el temporitzador de te

## Inicia el temporitzador de te

Per a engegar el temporitzador de te, seleccioneu un te del menú contextual. Com a confirmació que heu engegat el temporitzador, es mostrarà un rellotge que visualitzarà el temps restant en la icona del plafó.

Configura
Configura

## Configura

Aquest element de menú obre el diàleg de configuració. A sota es mostra una captura de pantalla:

Tal com es mostra en la imatge, podeu afegir noves entrades per altres tes o canviar els noms, els temps i l'ordre de les entrades existents. És d'utilitat quan es vol fer un te que no està en la llista, o si no esteu d'acord amb els temps per omissió. Per a editar una entrada, marqueu-la en la Llista de tes a l'esquerra i canvieu-ne els valors en les Propietats del te a la dreta.

El quadre de sota és el camp Acció. Aquí és on podreu definir una acció a executar quan s'hagi exhaurit el temps. Si està seleccionat Emergent, apareixerà un quadre de missatge alertant-vos que el vostre te ja està llest.

Si habiliteu la casella de selecció anomenada Mostra el progrés a la safata del sistema, el progrés es mostrarà com a un petit rellotge animat dins la icona.

Capítol 4. Crèdits
Crèdits

# Capítol 4. Crèdits

KTeaTime Copyright (c) 1998-1999 per en Hölzer-Klüpfel, Matthias `(hoelzer AT kde.org)`

Documentació per en Korman, Michael `(michael.korman AT uconn.edu)`

Traductor de la documentació: Antoni Bella `(antonibella5 AT yahoo.com)`

Aquesta documentació està llicenciada d'acord amb les clàusules de la Llicència de Documentació Lliure de GNU.

Aquest programa està llicenciat d'acord amb les clàusules de la Llicència Pública General de GNU.